MODIFICACIÓN DE NOMEAMENTOS DE MEMBROS DA XUNTA DE GOBERNO LOCAL, TENENCIAS DE ALCALDÍA E DELEGACIÓNS EN CONCELLEIROS/AS.
ADMINISTRACIÓN LOCAL — Municipal — Sanxenxo (Outros documentos, notificacións e informacións públicas, 20/04/2016)

Con data cinco de abril de dous mil dezaseis o Sr. Alcalde-presidente deste concello ditou o seguinte DECRETO DA ALCALDÍA que literalmente di: O Sr. Agís Balboa, mediante escrito de 05 de abril de 2016 rexistrado co número 3156 presentado no concello o mesmo día, indicou que pedía que se lle retiraran as súas competencias en cultura, festexos e xuventude, así como nos Consellos de Administración do OA “Terra de Sanxenxo”, “Nauta Sanxenxo, S. L.”, “Insula Sanxenxo, empresa municipal da vivenda e solo, S. L.” e “Turismo de Sanxenxo, S. L.”, así como calquera outra non compatible co feito de ser agora membro da oposición. Visto este escrito e ante a vontade do citado concelleiro de non formar parte do goberno municipal, procede unha remodelación do réxime de delegacións da alcaldía, así como de composición da Xunta de Goberno Local, Consello Administración do OA “Terra de Sanxenxo” e das tenencias de alcaldía, polo que, de conformidade co disposto nos artigos 20.1b), 21 e 23 da Lei 7/1985, do 2 de abril, Reguladora das Bases de Réxime Local, nos artigos 61 e 65.1 da Lei 5/1997, do 22 de xullo, de Administración Local de Galicia, nos art.43 a 45, 46.1, 52, 53, 114 ao 118 e 112.3 do Real Decreto 2568/1986, do 28 de novembro, polo que se aprobou o Regulamento de Organización, Funcionamento e Réxime Xurídico das Entidades Locais e art.14 do Regulamento Orgánico Municipal RESOLVO: PRIMEIRO: aceptar a solicitude de D. David Alonso Candid Bocelo Baumgarten e, polo tanto, deixar sen efecto o nomeamento feito no seu día como membro da Xunta de Goberno Local, 4º tenente de alcalde, como concelleiro de cultura, festexos e xuventude e como membro do Consello de Administración do OA “Terra de Sanxenxo”, dende a data desta resolución. SEGUNDO: nomear como membro da Xunta de Goberno Local á concelleira Dª Sandra Fernández Agraso. TERCEIRO: nomear a D. Armando Angel Tamasi Bevilacqua, 4º tenente de alcalde e nomear a Dª Paula Camila Motrea Bayley, 5º tenente de alcalde (ocupando a tenencia da alcaldía que antes desta resolución ostentaba D. Armando Angel Tamasi Bevilacqua). CUARTO: modificar as delegacións dos tenentes de alcalde e concelleiros/as que a continuación se citan e no sentido que tamén se indica: QUINTO: ante a aceptación da renuncia de D. David Alonso Candid Bocelo Baumgarten a pertencer ao Consello de Administración do OA “Terra de Sanxenxo” se manteñen os restantes membros do Consello e Administración sen realizar nomeamento novo algún. SEXTO: estas delegacións requiren para a súa efectividade a aceptación por parte dos seus destinatarios, entendéndose aceptada tacitamente se no prazo de tres días hábiles contados desde a notificación da resolución, o destinatario da delegación non fixera constar expresamente ante a alcaldía a non aceptación da delegación. SÉTIMO: da presente resolución darase conta ao Pleno na primeira sesión que realice, notificándose, ademais, persoalmente aos designados, e se publicará no "Boletín Oficial da Provincia", sen prexuízo de súa efectividade dende o día seguinte ao da súa sinatura.”””” Sanxenxo, a 6 de abril de 2016.—O Alcalde, Gonzalo Gonzalo Pita.